Nafarroako Parlamentuko Mahaiak, 2023ko otsailaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkeztutako galdera, enplegu-zentro bereziei, laneratze-enpresei eta abarri kontratuak erreserbatzeko betebeharra bideratzeko eta ezagutarazteko webgune espezifiko berria abian jartzeko datari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2023ko otsailaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hau egiten dio Eskubide Sozialetako kontseilariari, Batzordean erantzun dezan:

Eskubide Sozialetako kontseilariak honako erantzun hau eman zuen 2023ko otsailaren 6an “noiz abiarazi zen enplegu-zentro bereziei, laneratze-enpresei eta abarri kontratuak erreserbatzeko betebeharra bideratzeko eta ezagutarazteko webgune espezifiko berria” galdetu zitzaionean (10-22/PES-00614):

“Informazio hori jada eman zaio parlamentari horri, 10-22/PEI-00839 zenbakiko informazio-eskaerari emandako erantzunean”.

Oso erraz egiaztatzen ahal da informazio-eskaera horretan emandako dokumentazioan ez zaiola galdera horri erantzuten. Hori dela-eta, honako galdera hau egiten diot Eskubide Sozialetako kontseilari, batzordean ahoz erantzun dezan:

Noiz abiarazi zen enplegu-zentro bereziei, laneratze-enpresei eta abarri kontratuak erreserbatzeko betebeharra bideratzeko eta ezagutarazteko webgune espezifiko berria?

Iruñean, 2023ko urtarrilaren 9an

Foru parlamentaria: Jorge Esparza Garrido